Is é Treoir 2013/30/AE ó Pharlaimint na hEorpa agus ón gComhairle an 12 Meitheamh 2013 maidir le sábháilteacht oibríochtaí ola agus gáis amach ón gcósta agus lena leasaítear Treoir 2004/35/CE (‘an Treoir maidir le Sábháilteacht Amach ón gCósta’) an bunús dlí le haghaidh na tuarascála seo. Is é is aidhm di ardleibhéal sábháilteachta a bhaint amach in oibríochtaí ola agus gáis amach ón gcósta, ar mhaithe:

I gcomhréir le hAirteagal 25 den Treoir maidir le Sábháilteacht Amach ón gCósta, ní mór don Choimisiún tuarascáil bhliantúil a fhoilsiú maidir le sábháilteacht agus tionchar comhshaoil oibríochtaí ola agus gáis amach ón gcósta. Tá an tuarascáil seo bunaithe ar thuarascálacha bliantúla aonair nach mór do na Ballstáit a chur faoi bhráid an Choimisiúin. Leagtar amach in Iarscríbhinn IX(3) a ghabhann leis an Treoir an íosmhéid faisnéise nach mór a bheith sna tuarascálacha bliantúla:

Tháinig laghdú ar líon na n‑eachtraí, is é sin ó 34 acu in 2019 go 16 in 2020. Is léiriú é sin ar fheabhsuithe móra ar shábháilteacht na suiteálacha.

Tá an tuarascáil seo bunaithe ar thuarascálacha bliantúla agus ar shonraí a chuir na Ballstáit isteach mar a cheanglaítear leis an Treoir maidir le Sábháilteacht Amach ón gCósta.

Leis an Treoir, a chuireann na Ballstáit chun feidhme, cuidítear leis an méid seo a leanas:

IV.le gníomhaíochtaí eacnamaíocha, amhail an iascaireacht agus an turasóireacht.

Is é an 1 Meitheamh tar éis na tréimhse tuairiscithe (e.g. an 1 Meitheamh 2021 i gcás 2020) an sprioc-am faoina gcaithfidh na Ballstáit an fhaisnéis is gá a fhoilsiú agus a chur isteach.

Ní mór do na Ballstáit an fhaisnéis a chur isteach trí úsáid a bhaint as na teimpléid a sholáthraítear i Rialachán Cur Chun Feidhme (AE) Uimh. 1112/2014 ón gCoimisiún an 13 Deireadh Fómhair 2014. Leis na teimpléid:

I.is féidir le hoibreoirí agus úinéirí suiteálacha ola agus gáis amach ón gcósta faisnéis faoi tháscairí mórghuaise a chomhroinnt;

II.is féidir leis na Ballstáit faisnéis faoi tháscairí mórghuaise a fhoilsiú.

Tá treoirdhoiciméad ann ina soláthraítear faisnéis shonrach maidir leis an Rialachán Cur Chun Feidhme agus ina mínítear conas na teimpléid tuairiscithe a úsáid.

3. MODHEOLAÍOCHT AGUS FAISNÉIS A FUARTHAS

Ní mór do na Ballstáit faisnéis a chur isteach atá sainithe go soiléir maidir le heachtraí sábháilteachta san earnáil ola agus gáis amach ón gcósta trí úsáid a bhaint as na teimpléid. Ní mór faisnéis faoi shuiteálacha ola agus gáis amach ón gcósta san Aontas a áireamh sna sonraí, cuir i gcás líon, cineál, suíomh agus aois na suiteálacha. Ní mór faisnéis a sholáthar sna tuarascálacha ó na Ballstáit maidir le líon (i) na gcigireachtaí, na n‑imscrúduithe agus na ngníomhaíochtaí forfheidhmiúcháin amach ón gcósta a rinneadh; (ii) na n‑eachtraí, de réir catagóire; agus (iii) na ngortuithe.

Chun an tuarascáil bhliantúil seo a ullmhú, bhain an Coimisiún úsáid as faisnéis a sholáthair an Bhulgáir, an Chróit, an Chipir, an Danmhairg, an Fhrainc, an Ghearmáin, an Ghréig, Éire, an Iodáil, an Ísiltír, an Pholainn, an Rómáin agus an Spáinn. Ní raibh na Ballstáit eile gníomhach san earnáil ola agus gáis amach ón gcósta ná níor chuir siad faisnéis ábhartha isteach.

Dhearbhaigh na Ballstáit go léir a bhfuil oibríochtaí ola agus gáis amach ón gcósta acu gur chuir siad isteach an fhaisnéis uile ba ghá maidir leis na suiteálacha go léir.

4. EARNÁIL OLA AGUS GÁIS AMACH ÓN gCÓSTA SAN AONTAS

4.1 Suiteálacha agus táirgeacht

Thuairiscigh na Ballstáit go bhfuil 363 shuiteáil in uiscí an Aontais in 2020 (féach Tábla 1):

·Is sa Mhuir Thuaidh agus san Atlantach atá formhór na suiteálacha amach ón gcósta.

·Tá thart ar 42 % acu sa chuid den Mhuir Thuaidh ar leis an Ísiltír í (ar a dtugtar limistéar eacnamaíoch eisiach na hÍsiltíre).

·Sa Mheánmhuir, is í an Iodáil an tír is gníomhaí (is léi 38 % de na suiteálacha go léir in uiscí an Aontais) agus an Chróit ina dhiaidh sin.

·Sa Mhuir Dhubh, tá tionscal seanbhunaithe ola agus gáis amach ón gcósta ag an Rómáin. Tá taiscéalaíocht hidreacarbón amach ón gcósta fós ar siúl ag an mBulgáir, ach níl ach suiteáil amháin aici agus mar sin is beag ola agus gás a tháirgeann sí.

·I Muir Bhailt, níl suiteálacha amach ón gcósta ach ag an bPolainn.